

Budapest Főváros XX. kerület

PesterzsébetI POLGÁRMESTERI HIVATAL

**VÁROSGAZDÁLKODÁSI OSZTÁLY**

1201 Budapest, Kossuth Lajos tér 1.

Tel.: 283-0646

www.pesterzsebet.hu

Tárgy: Javaslat a Budapest XX. Nagysándor József utca 4. szám alatti (hrsz.: 177675/0/A/20) helyiség értékesítésére.

**Tisztelt Gazdasági Bizottság!**

**X. X.** ev. 2018. szeptember 18. napján Budapest XX. Nagysándor József utca 4. szám alatti (hrsz.: 177675/0/A/20) üzlethelyiségre vételi szándékot jelentett be. **X. X.** ev. 2005. óta bérli az üzlethelyiséget. A bérleti szerződés 2020.03.31-ig van hatályban, a bérlő havi nettó 51.546,- Ft +ÁFA azaz bruttó 65.463,- összegű bérleti díjat köteles fizetni.

A helyiség 33 m2 alapterületű „A” övezeti besorolású földszinti üzlethelyiség. 2018. szeptember 06. napján Budapest XX. Nagysándor József utca 4. szám alatti (hrsz.: 177675/0/A/20) üzlethelyiségre értékbecslési szakvélemény készült - az értékbecslés díját **X. X.** ev. megfizette - a megállapított piac-forgalmi érték 6.900.000,-Ft + ÁFA azaz Hatmillió-kilencszázezer + ÁFA.

Az önkormányzat tulajdonában álló nem lakás céljára szolgáló helyiségek elidegenítésének feltételeiről szóló 23/2012. (V.22.) önkormányzati rendelet alábbi rendelkezései szerint:

***3. §****Helyiség elidegenítéséről 25 millió Ft forgalmi értékig a Gazdasági Bizottság, 25 millió Ft forgalmi érték felett a Képviselő-testület határoz.*

***4. §*** *(1) A helyiségek elidegenítése történhet*

1. *pályázat útján,*
2. *elidegenítésre történő kijelölés, valamint*
3. *a bérlő vásárlási szándékának bejelentése útján,*
4. *25 millió forint bruttó egyedi forgalmi érték alatt egyszeri sikertelen pályázati eljárás lefolytatása után, vételi szándéknyilatkozat alapján.*

***5. §*** *(1) Helyiség pályázat útján történő elidegenítése esetén a pályázati feltételekről az elidegenítésre kijelölés tekintetében döntéshozó Gazdasági Bizottság, vagy Képviselő-testület határoz.*

*(2)**Helyiség pályáztatás útján való elidegenítése esetén az önkormányzat mindenkor hatályos Versenyeztetési Szabályzatának rendelkezéseit kell – az e rendeletben szabályozott eltérésekkel, értelemszerűen – alkalmazni.*

Tájékoztatom a T. Bizottságot, hogy az ingatlan értékesítése esetén a Magyar Államot elővásárlási jog illeti meg a nemzeti vagyonról szóló 2011. évi CXCVI. törvény 14. § (2) és (5) bekezdés rendelkezése szerint:

***14. §*** *(2) Helyi önkormányzat tulajdonában lévő ingatlan értékesítése esetén - a (3)-(4) bekezdésben foglalt kivétellel - az államot minden más jogosultat megelőző elővásárlási jog illeti meg. Ezen jogosultság az államot osztott tulajdon esetén az épület tulajdonosának a földre, illetve a föld tulajdonosának az épületre fennálló elővásárlási jogát megelőzően illeti meg.*

 *(5) Az elővásárlási jog gyakorolására külön törvényben meghatározott szerv - amennyiben törvény a nyilatkozattételi határidőre vonatkozóan eltérően nem rendelkezik - az átruházás valamennyi lényeges elemét tartalmazó ajánlat vagy az elővásárlási jog jogosultjával szemben még hatályba nem lépett a nemzeti vagyon értékesítésére irányuló szerződés részére történő megküldéstől számított 35 napon belül nyilatkozik, hogy kíván-e élni elővásárlási jogával az állam nevében. A 35 napos határidőt az ajánlat vagy a szerződés személyes átadása esetén az átadás igazolt napjától, postai küldemény esetén a küldemény feladásának igazolt napjától kell számítani. A határidő elmulasztása jogvesztő.*

Fentiekre tekintettel kérem a T. Bizottság döntését a határozati javaslatban foglaltakról.

**Határozati javaslat:**

I/1.) Budapest Főváros XX. Pesterzsébet Önkormányzata Képviselő-testületének Gazdasági Bizottsága úgy dönt, hogy **6.900.000,-Ft + ÁFA** összegű vételár ellenében a bérlő **X. X.**  ev. részére értékesíti a Budapest XX. Nagysándor József 4. szám alatti 177675/0/A/20 helyrajzi számon nyilvántartott ingatlant.

I/2.) Budapest Főváros XX. Pesterzsébet Önkormányzata Képviselő-testületének Gazdasági Bizottsága úgy dönt, hogy **nem kívánja** elidegeníteni a Budapest XX. Nagysándor József 4. szám alatti 177675/0/A/20 helyrajzi számon nyilvántartott ingatlant.

II.) felkéri a Polgármestert, hogy a szerződést írja alá azt az elővásárlási jog jogosultjának küldje meg és a szükséges intézkedéseket tegye meg.

Felelős: Csaszny Márton elnök

Határidő: 2018. november 30.

A határozati javaslat elfogadása egyszerű szótöbbséget igényel.

Előterjesztést készítette: Tóth Anita helyiséggazdálkodási ügyintéző

Budapest, 2018. szeptember 25.

 Tisztelettel:

 **Kernné dr. Kulcsár Dóra**

 városgazdálkodási osztályvezető